PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

NR. 39108/14.07.2021

**RAPORT DE SPECIALITATE**

la proiectul de hotărâre pentru modificarea H.C.L. nr. 281/7.11.2018 privind aprobarea proiectului “Modernizare infrastructură educaţională Grădiniţa Nr. 29 şi Creşa Punguţa cu doi bani” precum şi a cheltuielilor aferente proiectului

Pentru proiectul “Modernizare infrastructură educaţională Grădiniţa Nr. 29 şi Creşa Punguţa cu doi bani” finanţat din Programul Operaţional Regional 2014-2020, prin Axa Prioritară 4, Prioritatea de investiţii 4.4, apel de proiecte nr. POR/296/4/4/, contractul de finanţare a fost semnat la data de 14.11.2019.

Conform Instrucțiunii nr. 142/18.03.2020 - Acțiuni AM/OI, perioada de implementare a proiectelor este 31.12.2023.

Obiectivul general al proiectului îl constituie îmbunătăţirea calităţii infrastructurii unităților de educaţie preşcolară şi antepreșcolară, pentru asigurarea unui proces educaţional de nivel european şi creşterea participării populaţiei şcolare la procesul educațional în municipiul Satu Mare.

Obiectivele specifice ale proiectului sunt reabilitarea şi dotarea clădirii comune a Grădiniţei cu Program Prelungit Nr. 29 şi a Creşei Punguţa cu doi bani.

Având în vedere diferenţele devizului general din faza DALI şi faza PT, Agenţia de Dezvoltare Nord Vest a solicitat diminuarea valorii eligibile a contractului de finanțare. Spre deosebire de faza DALI, în faza PT documentația tehnică prevede necesitatea extinderii rețelei de apă și montarea de hidrant exterior pentru a răspunde reglementărilor în vigoare, această cheltuială fiind considerată neeligibilă.

  Astfel, din valoarea totală a cererii de finanţare de 2.984.852,48 lei valoarea eligibilă este de 2.968.005,51 lei iar valoarea neeligibilă este de 16.846,97 lei. Contribuţia UAT a Municipiului Satu Mare este de 2% din valoarea eligibilă şi anume 59.360,11 lei.

Proiectul de hotărâre pentru modificarea H.C.L. nr. 281/7.11.2018 privind aprobarea proiectului “Modernizare infrastructură educaţională Grădiniţa Nr. 29 şi Creşa Punguţa cu doi bani” precum şi a cheltuielilor aferente proiectului se înaintează Consiliului Local al Municipiului Satu Mare cu propunere de aprobare.

 Director executiv Şef serviciu

 Ec. Ursu Lucia Dr. Sveda Andrea